recursal/SuperWikiNEXT-32B huggingface dataset:
**গুপ্তেশ্বর দেবালয়** বা **গুপ্তেশ্বর মন্দির** (অসমীয়া: গুপ্তেশ্বর দেৱালয়) হল অসম এর শোণিতপুর জেলার পশ্চিম প্রান্তে ঢেকীয়াজুলি শহরে অবস্থিত হিন্দু ধর্ম এর এক দেবালয়। এই দেবালয় শিঙরী মন্দির হিসাবেও জানা যায়, কালিকা পুরাণ এ শৃংগটক নামেরে এর উল্লেখ আছে। তেজপুর শহর থেকে প্রায় ৪৫ কিলোমিটার আর ঢেকীয়াজুলি শহর থেকে প্রায় ১১ কিলোমিটার ভিতরে ব্রহ্মপুত্র নদীর পারে শিঙরী পাহাড়ের পাদদেশে এই দেবালয় অবস্থিত। লোকপ্রবাদ অনুসারে, এই মন্দিরটি স্বয়ং বিশ্বকর্মা দেবতা নির্মাণ করেছিলেন, এবং রেপরে আহোম স্বর্গদেউ ইহা সম্প্রসারিত করেন।

গঠন
---

গুপ্তেশ্বর দেবালয়ের শিখরে একটি পিতলের কলসি, একটি মুখ্য তোরণ আছে। দেবালয়ের চারপাশ প্রাচীন কালের ইট দ্বারা নির্মিত।

ইতিহাস এবং প্রবাদ
-----------------

গুপ্তেশ্বর দেবালয়ের নামকরণ সংক্রান্ত একটা লোকশ্রুতি অনুসারে দ্বাপর যুগএ শোণিতপুরের রাজা বাণাসুর কাশীধামে গিয়ে শিবএর আরাধনা করেছিলেন। তিনি কাশী থেকে এসে নিজ রাজ্যের ভিতরে দ্বিতীয় একখানি কাশীধাম স্থাপন করার মনস্থ করে এখনকার লুহিতের পারে বিশ্বনাথ ঘাটএ নির্মাণ কার্য আরম্ভ করেন। বানাসুরের এই বৃহৎ কাশীধাম নির্মাণের কথা জানতে পেরে স্বর্গের দেবতাগণ বিস্মিত হ’ল এবং এই পরিকল্পনা বিফল করবার জন্য বাণরাজার আনা একটা শিবলিংগ চুরি করি এনে শিঙরীর পাহাড়ের গুহাতে লুকিয়ে রাখে। শিবকে এইভাবে গুপ্ত করে রাখার জন্যই এই মন্দির গুপ্তেশ্বর নামে পরিচিত হয়।

তথ্যসূত্র
---------

1. ↑   india9.com, Singri Temple, আহরণ করা তারিখ : ২৮-১০-২০১২
2. 1 2 3  ঐতিহাসিক গুপ্তেশ্বর দেবালয়র কথা, লিখক: ললিত কুমার গগৈ, পৃষ্ঠা নং : ৬ (সম্পাদকীয় পৃষ্ঠা), অসমীয়া প্রতিদিন, প্রকাশ: ২৭ অক্টোবর, ২০১২, শণিবার

বহিঃসংযোগ
---------

* চিত্র সংযোগ[*স্থায়ীভাবে অকার্যকর সংযোগ*] (ইংরেজি)
* ভিডিও[*স্থায়ীভাবে অকার্যকর সংযোগ*] (ইংরেজি)

টেমপ্লেট:অসমের হিন্দু মন্দির
**গুয়াদালিমার** নদী (স্পেনীয় - *Río Guadalimar*) হল দক্ষিণ স্পেনের আলবাথেতে প্রদেশ ও খায়েন প্রদেশের মধ্য দিয়ে প্রবাহিত একটি নদী।

প্রবাহপথ
--------

গুয়াদালকিবির নদীর এই উপনদীটির জন্ম আলবাথেতে প্রদেশের সিয়েরা দে আলকারাথ পর্বতমালার অন্তর্ভুক্ত লা সালগা শৃঙ্গে (১৭৭০ মিটার)। শুরুতে এই নদীর উৎস ঝর্ণাটি *আরোইয়ো দে তেখো* (*Arroyo de Tejo*) নামেই সমধিক পরিচিত। উৎসস্থল ভিয়াভের্দে দে গুয়াদালিমারের কাছাকাছিই আরও বেশ কয়েকটি ঝর্ণার জল একত্রিত হয়ে গুয়াদালিমার নদীটি পুষ্ট হয়ে ওঠে। এরপর আলবাথেতে প্রদেশের দক্ষিণপশ্চিম অঞ্চল থেকে মূলত পশ্চিমমুখে ও কিছুটা দক্ষিণে প্রবাহিত হয়ে খায়েন প্রদেশে প্রবেশ করে। এই যাত্রাপথে তাকে *সিয়েরা দে সেগুরা* পার্বত্যভূমিও অতিক্রম করে যেতে হয়। উৎসমুখ থেকে ১৬৭ কিলোমিটার পাড়ি দিয়ে খায়েন প্রদেশে *খাবালকিন্তো* পৌর অঞ্চলের ৫ কিলোমিটার দক্ষিণে ও *মেনখিবার* গ্রামের কিছুটা পূর্বে নদীটি গুয়াদালকিবির নদীতে গিয়ে পড়ে।

উপনদীসমুহ
---------

গুয়াদালিমার নদীর উপর নির্মিত প্রাচীন রোমান সেতু পুয়েন্তে মোচো
অনেকগুলি ছোট ছোট নদী ও ঝর্ণা এই নদীতে দুইদিক থেকে এসে পড়েছে। ডানদিক থেকে এসে পড়া উল্লেখযোগ্য উপনদীগুলি হল -

* ওনসারেস
* গুয়াদালমেনা
* গুয়াদালেন

অপরদিকে বামদিক থেকে এসে পড়া বিভিন্ন নদী ও ঝর্ণাগুলির মধ্যে উল্লেখযোগ্যগুলি হল -

* কোতিয়াস
* ফ্রিও ঝর্ণা
* কারিথাস
* মোরলেস
* ত্রুখালা
* *আরোইয়ো দে পেনিয়োলিতে*

প্রবাহ, বহমানতা ও জলাধারসমূহ
----------------------------

আগে গুয়াদালিমার নদীর মধ্য ও নিম্নগতিতে দুইপারের বিভিন্ন অংশ আংশিকভাবে পাথরে বাঁধানো ছিল এবং নদীর জল সেচের কাজে ব্যবহৃত হত। এখনও নদীটির জল ঐ অঞ্চলে অলিভ চাষে সেচের কাজে ব্যবহার করা হয়। বর্তমানে এই নদীর গতিপথে বেশ কয়েকটি রিজার্ভার নির্মিত হয়েছে। এরমধ্যে *সিলেস* জলাধারটির জলধারণ ক্ষমতা ৩০৫ লক্ষ কিউবিক মিটার এবং *গিরিবাইলে* জলাধারের ৪৭৫০ লক্ষ কিউবিক মিটার। এই দ্বিতীয় জলাধারটির নিচে ষোড়শ শতাব্দীতে তৈরি *আরিথা সেতু*টি অবস্থিত। এছাড়া এর উপনদী গুয়াদালমেনা ও গুয়াদালেন'এও বাঁধ দিয়ে যে জলাধারগুলি নির্মিত হয়েছে, তাদেরও ধারণ ক্ষমতা যথাক্রমে ৩৪৬০ লক্ষ কিউবিক মিটার ও ১৬৩০ লক্ষ কিউবিক মিটার।

ইতিহাস
------

*কাস্তিও দে গিরিবাইলে* দুর্গের ধ্বংসাবশেষ
রোমান যুগে এই নদীর নাম ছিল *তাগো*, *তাগুস* বা *তুখিও* নদী। তার উৎসস্থলের পর্বতের নামও ছিল *সিয়েরা দে তুখিয়া*। আরবরা এই নদীর নাম দেয় *ওয়াদ আল-ইমার* (الوادي الاحمر), অর্থাৎ লাল জলের নদী (রিও কলোরাদো)। গুয়াদিলমার নদীর জলের অদ্ভুত লালচে রঙই এই নামকরণের কারণ। নদীর বর্তমান নাম এই আরবি নামেরই স্পেনীয় অপভ্রংশ।

আরবিরা এই নদীর উপর কর্তৃত্ব বজায় রাখতে দ্বাদশ শতাব্দীতে নদীর তীরে কাস্তিও দে গিরিবাইলে বলে একটি দুর্গ গড়ে তোলে। ১২২৬/২৭ খ্রিস্টাব্দে এই নদী ও সংলগ্ন এলাকা পুনরায় খ্রিস্টীয়দের দখলে আসে।

তথ্যসূত্র
---------

1. ↑  «Cuenca: Guadalquivir». *Embalses.net*. সংগৃহীত ১৫ অক্টোবর, ২০১৯।
2. ↑  Embalse: GIRIBAILE (Tiempo Real). *Embalses.net*. সংগৃহীত ১৫ অক্টোবর, ২০১৯।
3. ↑  Agua embalsada en España. *Embalses.net*
4. ↑  Valdecantos Dema, Rodrigo. *CASTILLOS DE JAÉN: Descubre el pasado de una tierra fronteriza*. আইএসবিএন ৯৭৮৮৪৯৫২৪৪০০০.
গুয়ানামিনের গঠন কাঠামো, R = অ্যালকাইল, অ্যারাইল ইত্যাদি
**গুয়ানামিন** হলো একটি জৈব রাসায়নিক যৌগ, যার রাসায়নিক সংকেত (H2NC)2N3CRটেমপ্লেট:Explain। এরা ট্রায়াজিন শ্রেণির বিষমচাক্রিক যৌগ। গুয়ানামিন মেলামিনের ((H2NC)3N3) সাথে ঘনিষ্ঠ সম্পর্কযুক্ত; শুধু মেলামিনের একটি অ্যামিনো মূলক গুয়ানিনে একটি জৈব মূলক দ্বারা প্রতিস্থাপিত হয়। দুইটি অ্যামিন থাকায় গুয়ানিন দ্বিকার্যকরী যৌগ, যেখানে তিনটি অ্যামিনসহ মেলামিন ত্রিকার্যকরী। এই পার্থক্যের কারণে মেলামাইনের ক্রসলিংক ঘনত্ব বাড়াতে গুয়ানামিন ব্যবহৃত হয়। এটি সাদা বা বর্ণহীন, নিম্ন-বিষাক্ত কঠিন পদার্থ।

ফিনাইল, মিথাইল এবং ননাইল জাতক গুয়ানামিন, যেমন বেনজোগুয়ানামিন, অ্যাসিটোগুয়ানামিন এবং ক্যাপ্রিগুয়ানামিন অধিক জনপ্রিয়। সমতুল্য নাইট্রাইলের সাথে সায়ানোগুয়ানিডিনের ঘনীভবন বিক্রিয়ায় এদের প্রস্তুত করা হয়:

(H2N)2C=NCN + RCN → (CNH2)2(CR)N3

তথ্যসূত্র
---------

1. ↑  H. Deim, G. Matthias, R. A. Wagner (২০১২)। "Amino Resins"। *Ullmann's Encyclopedia of Industrial Chemistry*। Weinheim: Wiley-VCH। ডিওআই:10.1002/14356007.a02\_115.pub2।
2. ↑  J. K. Simons, M. R. Saxton (১৯৫৩)। "Benzoguanamine"। *Org. Synth.*। **33**: 13। ডিওআই:10.15227/orgsyn.033.0013।
*সান্তা মারিয়া ত্রাসিয়েরা*র কাছে গুয়াদিয়াতো নদীর দৃশ্য
**গুয়াদিয়াতো** নদী (স্পেনীয় ভাষা - *río Guadiato*) হল দক্ষিণ স্পেনের একটি নদী। গুয়াদালকিবির নদীর ডান পার্শ্বের এই উপনদীটি লম্বায় প্রায় ১৩০ কিলোমিটার। তার উৎস *থেরো দে লা কারাভেরুয়েলা* পার্বত্যভূমির ঢালে, কর্দোবা প্রদেশের *ফুয়েন্তে ওবেখানো* পৌর অঞ্চলের অন্তর্গত *লা করোনাদা* গ্রামটির নিকটে। এই উৎসস্থলটি থুখার নদীর উৎসস্থল থেকে মাত্র ৫০০ মিটার দূরে অবস্থিত। এ নদীর সমগ্র প্রবাহ পথটিই আন্দালুসিয়া স্বায়ত্তশাসিত অঞ্চলের মধ্য দিয়েই প্রবাহিত। নদীটি কর্দোবা প্রদেশেরই *আলমোদোবার দেল রিও* পৌর অঞ্চলের কাছে গুয়াদালকিবির নদীর সাথে মিলিত হয়।

এই নদীর নিম্নগতিতে *বেলমেথ* শহরের কাছে ১৯৭৪ সালে ২৬ মিটার উঁচু ও ৫১০ মিটার লম্বা একটি বাঁধ নির্মাণ করে একটি জলাধার তৈরি করা হয়। *এমবালসে দে সিয়েরা বোইয়েরা* নামক এই বাঁধ ও জলাধারটি বর্তমানে জলবিদ্যুৎ উৎপাদন এবং গুয়াদিয়াতো নদী উপত্যকার প্রায় ৪৩৯ বর্গকিলোমিটার এলাকায় সেচের ও জল সরবরাহের কাজে ব্যবহৃত হয়।

তথ্যসূত্র
---------

1. ↑  RÍO GUADIATO  ওয়েব্যাক মেশিনে আর্কাইভকৃত ২৭ জানুয়ারি ২০২০ তারিখে *paisajeyterritorio.es*, সংগৃহীত ২৭ জানুয়ারি, ২০২০।
2. ↑  Agua embalsada en Andalucia *Embalse.net*, সংগৃহীত ২৮ জানুয়ারি, ২০২০।
**সাইপ্রাস তুর্কি ইসলামী কমিউনিটি অফ ভিক্টোরিয়া**, যা আরো সাধারণভাবে সানশাইন মসজিদ হিসাবে পরিচিত। মসজিদটি তুর্কি শৈলীতে নির্মিত। এতে ১৭টি গম্বুজ, একটি মিনার এবং একটি চত্বর আছে।

অবস্থান
-------

সানশাইন মসজিদ অস্ট্রেলিয়ার সিডনি শহরের সানশাইনে অবস্থিত।

ইতিহাস
------

১৯৮৫ সালে সাইপ্রিয়ট তুর্কী কমিউনিটি মেলবোর্ন এর সানশাইনে বালারাত রোডে একটি খালি জায়গায় মসজিদ নির্মাণের কথা ভাবলো। কিন্তু পর্যাপ্ত অর্থের অভাবে তারা কাজ শুরু করতে পারছিলো না। এরপর তাদের কমিউনিটির তিনজন সদস্য ব্যাংকে নিজেদের বাড়ি-ঘর বন্ধক রেখে ১৯১,০০০ ডলার ঋণ নিলো। ১৯৯২ সালে মসজিদ নির্মাণকাজ শুরু হয়। এক হিসেব অনুযায়ী সানশাইন মসজিদ নির্মাণে মোট খরচ হয়েছিলো ২,৫০০,০০০ ডলার।

শৈলী
----

সানশাইন মসজিদের নকশা ইস্তাম্বুলের  সুলতান আহমেদ মসজিদ এর অনুকরণে প্রস্তুত করা হয়। মসজিদটি তুরস্কের অন্যতম শ্রেষ্ঠ মুসলিম স্থাপনা হিসেবে খ্যাত। একটি বড় গম্বুজের নিচে ছোট ছোট গম্বুজ সিঁড়ির মত নেমে এসেছে। বড় গম্বুজের পাশে তীক্ষ্ণ একটি মিনার রয়েছে, যার উচ্চতা গম্বুজের চেয়ে বেশি। মসজিদের রঙ সাদা রাখা হয়েছে, যা ইসলামের শান্তির প্রতীক।

কার্যক্রম
---------

মসজিদটি ইসলামের সুন্নী বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়। এছাড়া প্রতি সোমবার ও বুধবার সকালে কুরআন শিক্ষার ক্লাস হয় এবং প্রতি রবিবার শুধুমাত্র বাচ্চাদের জন্য কুরআন শিক্ষার ক্লাস নেওয়া হয়।

আরও দেখুন
---------

তথ্যসূত্র
---------

1. 1 2  Hüssein 2007, 295
2. 1 2  Hüssein 2007, 294
3. ↑  [[#CITEREF|]]
4. ↑  "home" (ইংরেজি ভাষায়)। ২০১৮-০১-১২ তারিখে মূল থেকে আর্কাইভ করা। সংগ্রহের তারিখ ২০১৮-০২-০২।

সংস্করণ
-------

বহিঃসংযোগ
---------

* Official Website  ওয়েব্যাক মেশিনে আর্কাইভকৃত ৪ ফেব্রুয়ারি ২০১৭ তারিখে
"**রোমের প্রবেশদ্বারে মশীহ**" হল ইহুদি ঐতিহ্যের একটি গল্প, মাশাল অথবা নীতিকথা যা ব্যাবিলনীয় তালমুদের সানহেদ্রিন ৯৮এ-তে পাওয়া যায়।

সারসংক্ষেপ
----------

রাব্বাই ইহোশুয়া বেন লেভি (যিনি তৃতীয় শতাব্দীর প্রথম অর্ধশত সময়ের মানুষ ছিলেন), রাব্বাই রাব্বি শিমন বার যোহইয়ের কবরের নিকটে ধ্যান করার সময় নবী ইলিয়াহুর দেখা পান। "কখন তিনি (মশীহ) আসবেন?" ইহোশুয়া জিজ্ঞেস করলেন। "তাকে জিজ্ঞেস করো", নবী জবাবে বললেন। "মশীহ রোমের প্রবেশদ্বারে রয়েছেন, অসুস্থ এবং হতভাগ্য, দরিদ্রদের মাঝে বসে আছেন। তাদের মত, তিনি তার তার ক্ষতের বাঁধন পরিবর্তন করেন, কিন্তু সাথে সেই ক্ষতটাও বদলে যায় সেই মুহূর্তে।"

তারপর ইহোশুয়া রোমে যান এবং মশীহের সাথে দেখা হওয়ার পর তাকে সালাম দেন, জিজ্ঞেস করেন "আপনার উপর শান্তি বর্ষিত হোক গুরু ও শিক্ষক" এবং মশীহ জবাব দিলেন "তোমার উপরেও শান্তি বর্ষিত হয়, হে লেভীর সন্তান।" ইহোশুয়া তারপর জিজ্ঞেস করলেন "কখন আপনি আসবেন?" এবং তাকে বলা হলো "আজকেই!"। ইহোশুয়া ইলিয়াহুর নিকট ফিরে গেলেন এবং তাকে জিজ্ঞেস করা হল মশীহ কি বলেছেন। 'হে লেভীর সন্তান, আপনার উপর শান্তি বর্ষিত হোক', ইহোশুয়া জবাব দিলেন, এবং ইলিয়াহু তাকে বললেন যে এর অর্থ হল তার এবং তার পিতার এই পৃথিবীতে আগমনের একটি স্থান রয়েছে। ইহোশুয়া তারপর তাকে বললে যে মশীহ তাকে সত্যি বলেননি, কারণ তিনি তাকে কথা দিয়েছিলেন যে তিনি আজকে আসবেন কিন্তু তিনি আসেননি। ইলিয়াহু ব্যাখ্যা করলেন "তিনি তোমাকে এই কথাই বলেছেন, আজ-কে, যদি তোমরা তার কণ্ঠস্বর শুনতে পাও", গীতসংহিতা ৯৫:৭ এর একটি সূত্র, যা তার আগমনের শর্ত পূরণ করার উপর নির্ভরশীল।

গ্রহণযোগ্যতা
------------

মধ্যযুগীয় ইহুদিরা এই গল্পটিকে সম্ভবত রোমান বিরোধী গল্প হিসেবে দেখেছিলেন, এবং রাসি 'রোম' শব্দটিকে কোন সত্যিকারের শহর হিসেবে নয় বরং রোমের ন্যায় দেখতে স্বর্গের একটি অংশ হিসেবে ব্যাখ্যা করেছেন। এই ব্যাখ্যা গল্পটিকে নিরপেক্ষ এবং আধ্যাত্মিক গল্পে পরিনত করে এবং স্বর্গে মশীহকে জীবিত নিয়ে যাওয়ার কিংবদন্তীর সাথে সংযুক্ত করে।

পরবর্তীতে, মাহারশা ব্যাপারটি নিয়ে আরো পড়ালেখা করে জানান রোমকে গল্পে 'দে রোমি' হিসেবে উল্লেখ করা নেই এবং একে 'দেরোমি' তথা 'দক্ষিণ' হিসেবে পাঠ করা উচিত যা স্বর্গেত দক্ষিণাঞ্চলে মশীহকে পাওয়া নির্দেশ করছে।

১৬তম শতাব্দীর প্রথমদিকে কাব্বালীয় আব্রাহাম বেন এলাইজার হা-লেভি বলেন যে গালীল শহরে 'রোম' নামক একই নামের একটি ছোট শহর রয়েছে, এবং এর কিছু পরে মোশে আলশিচ গালীলের শহরটিকে এড়িয়ে মশীহকে স্বর্গে স্থাপন করেন।
রোমান বিরোধী হিসাবে শনাক্ত করার উদ্বেগের ফলে তালমুদে 'রোম' এর অনুবাদ হিসেবে 'নগর', 'কারতা' করা হত।

উৎস
---

* মিদরাশ তানহুমা ৯:১
* লেভিটিকাস রাব্বাহ ১৯
* পেসিকতা ৩৬এ

তথ্যসূত্র
---------

1. ↑  *Babylonian Talmud: Tractate Sanhedrin Folio 98a*
2. ↑  Schwartz, Howard, Caren Loebel-Fried, & Elliot K. Ginsburg. *Tree of Souls: The Mythology of Judaism* Oxford University Press US, 2004 আইএসবিএন ০-১৯-৫০৮৬৭৯-১, আইএসবিএন ৯৭৮-০-১৯-৫০৮৬৭৯-৯ ; p. 492
3. ↑  Bruce, Frederick Fyvie. *The Epistle to the Hebrews*. Wm. B. Eerdmans Publishing, 1990; আইএসবিএন ০-৮০২৮-২৫১৪-১, আইএসবিএন ৯৭৮-০-৮০২৮-২৫১৪-৮ ;p. 99
4. ↑  Berger, Abraham "Captivity at the Gate of Rome: the story of a Messianic Motif", *Proceedings of the American Academy for Jewish Research*, Vol. 44 (1977), pp. 1-17
**হামদি কুরআন** পপুলার ফ্রন্ট ফর দ্য লিবারেশন অব প্যালেস্টাইনের সদস্য। ১৭ অক্টোবর ২০০১-এ হত্যাকাণ্ডের শিকার হওয়া ইসরায়েলের পর্যটন মন্ত্রী রেহাভাম জেইভিকে হত্যাকারী চার সদস্যের পিএফএলপি দলের একজন হওয়ায় তখন তিনি বিখ্যাত হয়েছিলেন। ২০০২ সালে, মার্কিন প্রেসিডেন্ট, জর্জ ডব্লিউ বুশ এবং ইসরায়েলি প্রধানমন্ত্রী, এরিয়েলের মধ্যে বৃটিশ ও আমেরিকান ওয়ার্ডেনদের তত্ত্বাবধানে একটি চুক্তির অধীনে জেরিকো কারাগারে এই অপরাধের জন্য ফিলিস্তিনি জাতীয় কর্তৃপক্ষ কর্তৃক ১৮ বছরের কারাদণ্ডে দণ্ডিত হন এবং এরপর ২০০২ সালের এপ্রিলে তাকে বন্দী করা হয়।

২০০৬ সালের প্রথম দিকে, নবনির্বাচিত হামাস সরকার জেইভির হত্যাকারীদের মুক্তি দেওয়ার ইচ্ছা প্রকাশ করে। নিরাপত্তা উদ্বেগের কারণে ১৪ মার্চ ২০০৬ তারিখে জেরিকো কারাগারে ফিলিস্তিনি বন্দীদের পাহারার দায়িত্বপ্রাপ্ত মার্কিন ও ব্রিটিশ তত্ত্বাবধায়কদের সরিয়ে দেওয়া হয় এবং একই দিনে ইসরায়েলি প্রতিরক্ষা বাহিনী অপারেশন ব্রিংঙিং হোম দ্য গুডস নামের একটি অভিযানে কারাগারটি ঘেরাও করে কুরআন এবং অন্য পাঁচজন নিরাপত্তা বন্দিকে ইসরায়েলি হেফাজতে নিয়ে যায়। জিভি হত্যাকাণ্ডের জন্য ইসরায়েলি আদালত কুরআনকে যাবজ্জীবন কারাদণ্ডে দণ্ডিত করেছিল এবং ইসরায়েলিদের বিরুদ্ধে গুলি, বোমা হামলা ও অন্যান্য অভিযোগের জন্য ১০০ বছর কারাদণ্ড দেওয়া হয়েছিল।

তথ্যসূত্র
---------

1. ↑  Erlanger, Steven; Greg Myre (২০০৬-০৩-১৫)। /middleeast/15mideast.html "Israelis Seize 6 in Raid on Prison in the West Bank" `|ইউআরএল=` এর মান পরীক্ষা করুন (সাহায্য)। *The New York Times*। আইএসএসএন 0362-4331। সংগ্রহের তারিখ ২০০৯-০৩-২১।
2. ↑  *BBC News*, 2007-12-04, Israeli minister's killer jailed.
**গুবগুবা**, এছাড়াও **গাবগুবাগুব**, **গুবা**, **গোপিযন্ত্র**, **গুবগুবি**, **আনন্দ লহরি**, **প্রেমতাল**, **খমক**, **খোমোক**, **চনকা**, **জামিদিকা**, **জামিদিকা** এবং **বাপাং** নামেও পরিচিত, হল একটি ভারতীয় ঘাতবাদ্য তন্তু বাদ্যযন্ত্র। এটি একতারার মত একটি যন্ত্র। এটি শুকনো লাউ দিয়ে তৈরি করা হয় এবং নীচে একটি পাতলা রাবার ড্রাম যুক্ত থাকে। এই বাদ্যযন্ত্রটি মূলত বাউলদের বাংলা লোক সংগীতের সাথে যুক্ত। তবে যন্ত্রটি এখন প্রায় সমস্ত বাঙালি সংগীতের ধারায় ব্যবহৃত হয়।

গঠন
---

এটি একটি শুকনো লাউ বা কাঠের অনুরনক নিয়ে গঠিত। এর মধ্যে একটি তন্তু সংযুক্ত থাকে। বাদক যন্ত্রটি বাহুর নীচে ধরে রাখে এবং একই হাতের মুষ্টিতে তন্তুর মুক্ত প্রান্তের দিকটি ধরে থাকে। অন্য হাত দিয়ে মেজরাবের সাহায্যে তন্তুটি টেনে বাজানো হয়। গুবগুবির কয়েকটি প্রজাতি, বিশেষত বাঙালি খমক বা খামাকে দুটি তন্তু থাকে।

শ্রেণী বিভাগ
------------

এটিকে ঘাতবাদ্য তন্তু বাদ্যযন্ত্র হিসাবে শ্রেণীবদ্ধ করা হয়েছে। প্রথম দৃষ্টিতে, একে দেখতে অনেকটা ছোট তবলার মতো লাগে, কিন্তু ভালভাবে দেখলে যন্ত্রটি পুরো বোঝা যায়। এই যন্ত্রটির দশটি আলাদা নাম এবং সারা দেশে এর বিভিন্ন কয়েকটি সংস্করণ রয়েছে। এর মধ্যে একটি হল বাঙালি খমক, যার দুটি তন্তু রয়েছে।

তথ্যসূত্র
---------

1. ↑  "Sound of Souls: 10 Indian folk musical instruments you must know"। সংগ্রহের তারিখ ২৪ মার্চ ২০২১।
2. ↑  "10 Unique Musical Instruments You'll Only See In India"। সংগ্রহের তারিখ ২৩ মার্চ ২০২১।
3. ↑  "12 Lesser Known Instruments from India's Rich Musical History"। সংগ্রহের তারিখ ২৩ মার্চ ২০২১।

* Dutta, Madhumita. (2008). *Music & Musical Instruments of India*. আইএসবিএন ৯৭৮-১-৯০৫৮৬৩-১৮-১.
* Simon Leng, *While My Guitar Gently Weeps: The Music of George Harrison*, Hal Leonard (Milwaukee, WI, 2006), p. 158.

বহিঃসংযোগ
---------

* Performance featuring a khamak
প্রাসাদ
***গুমুশ*** (অথবা *গুমুস*) (বাংলা: "রৌপ্য") হল একটি তুর্কি টিভি ধারাবাহিক নাটক যা ২০০৫ থেকে ২০০৭ সালে তুরস্কের ক্যানাল ডি নামক চ্যানেলে সম্প্রচারিত হয়। নাটকের মূল চরিত্র গুমুশ নামক এক সাধারণ মেয়ে, যার বহু আকাঙ্ক্ষিত দাম্পত্য জীবনের ছন্দপতন এবং দীর্ঘ মানসিক সংগ্রামের পর আকাঙ্ক্ষিত ভালোবাসার পুনরাবির্ভাব নাটকের মূল গল্প।

দৃশ্যপট
-------

সড়ক দুর্ঘটনায় প্রেমিকার মৃত্যুর পর, ধনাঢ্য পরিবারের সন্তান মেহমেত দিশেহারা হয়ে পড়ে। পুরনো স্মৃতিকে ভুলে থাকতে এবং তাকে বাস্তব জীবনে ফিরিয়ে আনার জন্য তার দাদা মেহমেত ফাখরি তাকে পরামর্শ দেয় মেহমেতের ছোটবেলার বন্ধু গুমুশকে বিয়ে করার জন্য, যে ছোটকাল থেকেই মেহমেতকে পছন্দ করে। মেহমেত তাকে বিয়ে করতে আগ্রহী জেনে গুমুশ খুশি হলেও বিয়ের পর তার উদাসীনতায় সে বুঝতে পারে, তাদের বিয়ে প্রকৃত অর্থে কোন বিয়ে নয়, একটি বেঁচে থাকার অবলম্বন মাত্র। তবুও সে অপেক্ষায় থাকে, একদিন মেহমেত তাকে ভালবাসবে, ধীরে ধীরে তার অপেক্ষা সার্থক হয় এবং এক পর্যায়ে মেহমেত সত্যিই তাকে ভালবাসতে শুরু করে।

তথ্যসূত্র
---------

1. ↑  Jaafar, Ali (ফেব্রুয়ারি ১১, ২০০৯)। "Arab net plans film of Turkish soap"। *Variety*।

বহিঃসংযোগ
---------

* ইন্টারনেট মুভি ডেটাবেজে *গুমুশ*  উইকিউপাত্তে এটি সম্পাদনা করুন (ইংরেজি)
**পশ্চিম অস্ট্রেলীয় অ্যাথলেটিক্স স্টেডিয়াম** অস্ট্রেলিয়ার পার্থে অবস্থিত একটি স্টেডিয়াম। পার্থে এথলেটিক খেলার সবচেয়ে উত্তম জায়গা হলো এই স্টেডিয়াম। ১৯৬২ সাল থেকে ব্যবহৃত **পেরি লেকস** স্টেডিয়ামটি নতুন জায়গায় স্থানান্তর করার জন্য এই স্টেডিয়াম তৈরী করা হয়। পশ্চিম অস্ট্রেলিয়ার এথলেটিক সদর দফতর এখানেই অবস্থিত। কারণ এখানে এথলেটিক খেলার অনেক সুবিধা আছে। পশ্চিম অস্ট্রেলিয়ার এথলেটিক খেলার রাজধানী তুল্য এই স্টেডিয়ামে ফুটবল খেলাও হয়।

সূচনা
-----

২০০৯ সালের ২৬শে মে স্টেডিয়ামটি উদবোধন করা হয়। পশ্চিম অস্ট্রেলিয়ার প্রধানমন্ত্রী, কলিন বার্নেট, নিজে উপস্থিত থেকে  এর শুভ সূচনা ঘোষণা করেন। তখন সূচনা হিসেবে ১০০ মিটার দৌড় প্রতিযোগিতার আয়োজন করা হয়। বিপুল সংখ্যক দর্শক তা উপভোগ করেন।

সুবিধা সমূহ
-----------

স্টেডিয়ামটি অস্ট্রেলিয়ার কিছু বিখ্যাত খেলোয়ারের স্মৃতিচারণমূলক স্থাপনা আছে। এইসব বিখ্যাতদের মধ্যে আছেন শার্লি স্ট্রিকল্যান্ড গ্র্যান্ডস্ট্যান্ড, হার্ব এলিয়ট ফোরকোর্ট এবং ওয়ালি ফোরম্যান ওয়াক।

দৌড় প্রতিযোগিতার জন্য এখানে একটি ৯ লেনের ৪০০ মিটার এবং ২টি ১২ লেনের ১১০ মিটার সোজা রাস্তা আছে। মাঠে পাঁচটি লাফ দেওয়ার স্থান, চারটি পোলভল্ট রানওয়ে আছে। মাঠের ভেতরের অংশ ফুটবল খেলার জন্য।

ব্যবহার
-------

এখানে খেলাধুলা ছাড়াও বড় বড় কনসার্টের আয়োজন করার মত ব্যবস্থা রাখা হয়েছে। ২০১১ সালের ২৬ নভেম্বর স্টিভি নিকস এখানে সূচনাকারী কনসার্টে অংশ গ্রহণ করেছিলেন। এরপর এখানে আর কনসার্ট আয়োজন করা হয় নি। ২০১২ সালের ২৮শে মার্চ লেনি ক্রাভিট্‌জ এর কনসার্ট হওয়ার কথা থাকলেও তা পরে বাতিল করে দেওয়া হয়।

তথ্যসূত্র
---------

1. 1 2  Venues West WA Athletics Stadium ওয়েব্যাক মেশিনে আর্কাইভকৃত ১৬ সেপ্টেম্বর ২০০৯ তারিখে Retrieved on 4 September 2009
2. 1 2  Athletics Australia – News All-new WA Athletics Stadium unveiled in Perth. Retrieved on 4 September 2009.
3. ↑  "Subiaco AFC"। *VenuesWest*। Government of Western Australia। ৮ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৪।
4. ↑  WA Today Olympic champion welcomes a new era for WA athletics  ওয়েব্যাক মেশিনে আর্কাইভকৃত ২৯ মে ২০০৯ তারিখে.
5. ↑  PerthGlory.com.au Dodd Scores Spectacular Bicycle Goal[*স্থায়ীভাবে অকার্যকর সংযোগ*]
এই নিবন্ধটি বাস্তুবিজ্ঞানে ব্যবহৃত ধারণা সম্পর্কে। রোগবিস্তার বিজ্ঞানে আলোচিত ধারণার জন্য স্থানিক রোগ দেখুন।
ধূসর বনমোরগ, ভারতের একটি স্থানিক প্রজাতি
**স্থানিকতা** প্রজাতির এমন এক ধর্ম যা নির্দেশ করে ঐ প্রজাতিটি একটি নির্দিষ্ট ভৌগোলিক সীমারেখা ছাড়া আর অন্য কোথাও বসবাস করে না বা জন্মে না। কোন প্রজাতিকে যদি একটি নির্দিষ্ট ভৌগোলিক সীমারেখা ছাড়া আর অন্য কোথাও দেখা না যায় তবে ঐ প্রজাতিটিকে সেই ভৌগোলিক সীমারেখার জন্য স্থানিক প্রজাতি বলা হয়। কোন দেশের আবাসিক একটি প্রজাতি যদি অন্য আরেক দেশে পাওয়া যায় তবে প্রজাতিটিকে স্থানিক প্রজাতি বলা যায় না। স্থানিকতা যে শুধু দেশের জন্য হয় তা নয়। এটি অঞ্চল, দেশ, দ্বীপ, কোন নির্দিষ্ট একটি পাহাড় বা নির্দিষ্ট বনাঞ্চলও হতে পারে। আবার স্থানিকতা যে কেবল প্রজাতির বেলায় বিবেচনা করা হয় তা নয়, উপপ্রজাতির ক্ষেত্রেও স্থানিকতা ধর্মটি হিসাব করা হয়।

স্থানিক প্রজাতিগুলো বেশিরভাগ ক্ষেত্রে এমন সব স্থানে বসবাস করে যেগুলো ভৌগোলিক ভাবে বিচ্ছিন্ন। যেমন- দ্বীপ; দ্বীপগুলো ভৌগোলিক দিক থেকে বিচ্ছিন্ন হওয়ায় প্রজাত্যায়ন নিরবিচ্ছিন্নভাবে ঘটতে পারে। অর্থাৎ নতুন প্রজাতির রূপান্তর ঘটতে পারে। উদাহরণস্বরূপ বলা যায় হাওয়াই দ্বীপপুঞ্জ, গালাপাগোস দ্বীপপুঞ্জ বা নিউজিল্যান্ডের কথা। আবার ভৌগোলিকভাবে বিচ্ছিন্ন না হয়েও জীব বৈচিত্র্যের দিক থেকে বিচ্ছিন্ন অঞ্চলে স্থানিকতা দেখা দিতে পারে; যেমন ইথিওপিয়ার পাহাড়ী অঞ্চল বা বৈকাল হ্রদের মত বৃহৎ জলাশয়।

তথ্যসূত্র
---------

1. ↑  Colin Peter Groves। "endemism"। Encyclopaedia Brittanica। সংগ্রহের তারিখ ৩০ জুন ২০১৩।
2. ↑  "ENDEMISM"। WORLD INSTITUTE FOR CONSERVATION & ENVIRONMENT, WICE। ১৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৩।

আরও পড়ুন
---------

* Juan J. Morrone (১৯৯৪)। "On the Identification of Areas of Endemism" (পিডিএফ)। *Systematic Biology*। **43** (3): 438–441। ডিওআই:10.1093/sysbio/43.3.438।
* CDL Orme, RG Davies, M Burgess, F Eigenbrod; ও অন্যান্য (১৮ আগস্ট ২০০৫)। "Global hotspots of species richness are not congruent with endemism or threat"। *Nature*। **436** (7053): 1016–9। ডিওআই:10.1038/nature03850। পিএমআইডি 16107848। উদ্ধৃতি শৈলী রক্ষণাবেক্ষণ: ও অন্যান্য স্পষ্টভাবে ব্যবহার করছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
* JT Kerr (১৯৯৭)। "Species Richness, Endemism, and the Choice of Areas for Conservation" (পিডিএফ)। *Conservation Biology*। **11** (55): 1094–1100। জেস্টোর 2387391। ডিওআই:10.1046/j.1523-1739.1997.96089.x। ৯ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জুন ২০১৩।  অজানা প্যারামিটার `|month=` উপেক্ষা করা হয়েছে (সাহায্য)
বেস্ট এয়ার লোগোবেস্ট এয়ার লোগো
**বেস্ট এয়ার** ছিল বাংলাদেশের একটি এয়ারলাইন যার অভ্যন্তরীণ এবং আন্তর্জাতিক উভয় গন্তব্য ছিল, এটি ছিলো বেস্ট এভিয়েশনের একটি সহযোগী প্রতিষ্ঠান। কোম্পানিটি ২০০৭ সালে বেস্ট এভিয়েশন এবং একটি কুয়েত ভিত্তিক কোম্পানি, আকিক এভিয়েশন হোল্ডিং এর মধ্যে যৌথ উদ্যোগ হিসাবে গঠিত হয় যা এয়ারলাইনের ৭০% শেয়ার নিয়ন্ত্রণ করে। এটি ঢাকার শাহজালাল আন্তর্জাতিক বিমানবন্দর থেকে ২০০৮ সালের জানুয়ারিতে কার্যক্রম শুরু করে। উচ্চ জ্বালানী খরচের কারণে ২০০৯ সালে বেস্ট এয়ার তার কার্যক্রম স্থগিত করে। বেস্ট এয়ার ঘোষণা করেছিল যে তারা বাংলাদেশের ডেসটিনি গ্রুপ লিমিটেড থেকে একটি বড় বিনিয়োগ পেয়েছে এবং ২৬ মার্চ ২০১১ তারিখে পুনরায় কার্যক্রম শুরু করবে, কিন্তু তা করেনি। তারা তিনটি ব্র্যান্ড নিউ এটিয়ার ৭২ বিমান নিয়ে অভ্যন্তরীণ বাজারে পুনরায় প্রবেশ করতে চেয়েছিল। পরিকল্পনা অনুযায়ী বছরের শেষের দিকে তিনটি এ৩২০ বিমান অধিগ্রহণের জন্য আহ্বান জানায়, তারপরে অদূর ভবিষ্যতে দীর্ঘ পাল্লার রুটের জন্য এ৩৩০ বা বি৭৭৭ বিমান পরিকল্পনা করে।   

এছাড়াও ১৯৮০-এর দশকে মার্কিন যুক্তরাষ্ট্রে একটি বিমান সংস্থা ছিল যা বেস্ট এয়ারলাইন্স নামটি ব্যবহার করত।

ইতিহাস
------

বেস্ট এয়ারের মূল কোম্পানি বেস্ট এভিয়েশন, ১৯৯৯ সালে হেলিকপ্টার অপারেটর হিসেবে কাজ শুরু করে। বেস্ট এভিয়েশন ২০০০ সালে মালবাহী এয়ারলাইন হিসেবে যাত্রা শুরু করে। বেস্ট এভিয়েশন দেশীয় ও আন্তর্জাতিক সেক্টরে বিভিন্ন ধরনের মালবাহী বিমান পরিচালনা করে আসছে।

বেস্ট এয়ার অভ্যন্তরীণ ও আন্তর্জাতিক সেক্টরে যাত্রীসেবা পরিচালনার জন্য বাংলাদেশের বেসামরিক বিমান চলাচল কর্তৃপক্ষের কাছ থেকে ২০০৬ সালে একটি লাইসেন্স পেয়েছিল। বেস্ট এয়ার ঢাকা থেকে একটি আঞ্চলিক অভ্যন্তরীণ গন্তব্য চট্টগ্রামে চলাচলের জন্য একটি বি-৭৩৭ বিমান দিয়ে শুরু করে। বেস্ট এয়ার একটি এমডি-৮৩ ইজারা নেয় এবং দুবাই, কুয়ালালামপুর, সিঙ্গাপুর এবং ব্যাংককের মতো নতুন গন্তব্যে পরিচালনা করে। ২০১০ সালে বেস্ট এভিয়েশন তার ৮০% শেয়ার বেস্ট এয়ার ডেসটিনি মাল্টিপারপাস কো-অপারেটিভ সোসাইটি লিমিটেডের কাছে বিক্রি করে।

গন্তব্য
-------

**সংস্থাটি বর্তমানে বিলুপ্ত।**

বিমানবহর
--------

**বেস্ট এয়ার বহর**| বিমান | মোট | মন্তব্য |
| --- | --- | --- |
| বোয়িং 737-200 | ১ | সঞ্চিত |
| ম্যাকডোনেল ডগলাস MD-83 | ১ | ট্রান্সগ্লোবাল এয়ারওয়েজ দ্বারা পরিচালিত |
| মোট | ২ |  |

তথ্যসূত্র
---------

1. 1 2  "Destiny takes over Best Air"। *The Daily Star* (ইংরেজি ভাষায়)। ২০১০-১২-১৪। সংগ্রহের তারিখ ২০১৮-০১-২৮।
2. ↑  "NBR asks CAAB to clip Best Air wings"। *The Daily Star* (ইংরেজি ভাষায়)। ২০০৯-০১-১৫। সংগ্রহের তারিখ ২০১৮-০১-২৮।
3. ↑  "Best Air to fly on Dhaka-Colombo route from July 28"। *The Daily Star* (ইংরেজি ভাষায়)। ২০০৮-০৭-১৮। সংগ্রহের তারিখ ২০১৮-০১-২৮।
4. ↑  "Best Air launches international operation May 25"। *The Daily Star* (ইংরেজি ভাষায়)। ২০০৮-০৫-১৬। সংগ্রহের তারিখ ২০১৮-০১-২৮।
**বেহনা** হল গুজরাত, রাজস্থান, উত্তরপ্রদেশ, বিহার ও উত্তর ভারত রাজ্যে বিদ্যমান মুসলিম সম্প্রদায়।

ইতিহাস ও উৎপত্তি
----------------

বেহনা শব্দটি সংস্কৃত বেহন বা বীজ থেকে এসেছে।
এরা মূলত হিন্দু ছিল। দিল্লি সালতানাত ও মুঘল সাম্রাজ্যের সময় কিছু বেহনা মুসলমান হয়েছিল। পাকিস্তানের বেশিরভাগ মুসলিম বেহনা সিন্ধু প্রদেশে বাস করে। কেউ কেউ পাঞ্জাবেও থাকেন।

বর্তমান পরিস্থিতি
-----------------

তুলা পিঁজার মতো তাদের ঐতিহাসিক ঐতিহ্যগত পেশা শিল্পায়নের দ্বারা প্রভাবিত হয়েছিল, তাই অনেকে উত্পাদন কর্মকে গ্রহণ করেছিল। তারা সফল ব্যবসায়ী। এই সম্প্রদায়টি আর তুলা পিঁজা ও তুলা শিল্পপতি হিসাবে নেই। তারা বিভিন্ন খাতে প্রবেশ করেছে এবং ভাল শিক্ষা লাভ করছে। বেশিরভাগ বেহনা মেয়েরা খুব কম আনুষ্ঠানিক শিক্ষা গ্রহণ করে এবং ছেলেরা আরও বেশি বিদ্যালয়ে যায়। তারা তাদের নিজস্ব জাতে বিয়ের অনুমতি দেয়, কখনও কখনও তারা একই মর্যাদার জাতের সাথে বিয়ের অনুমতি দিতে পারে।

কিছু সময় আগে পর্যন্ত এই সম্প্রদায়ের উপাধি হিসাবে কোন নাম ছিল না, বর্তমানে কিছু লোক পাঠান/খান ব্যবহার করে এবং কিছু উপনাম ব্যবহার করে কারণ এই সম্প্রদায়ের পূর্বপুরুষরা ছিল পারস্য মুসলমান এবং আফগানিস্তান থেকে এসেছিল।

এরা সুন্নি সম্প্রদায়ের বেরেলভী মতাদর্শের অনুসারী এবং কেউ কেউ দেওবন্দ মতাদর্শের অনুসরণ করে। 

তারা উর্দু এবং হিন্দির বিভিন্ন উপভাষায় কথা বলে। তাদের রীতিনীতি অন্যান্য উত্তরপ্রদেশের মুসলমানদের মতোই।

  

এই সম্প্রদায়ের অনেক সদস্য ১৯৪৭ সালে পাকিস্তানে চলে আসে এবং করাচিতে বসতি স্থাপন করে।

তথ্যসূত্র
---------

1. ↑  "Bahna (Muslim traditions) in Pakistan"। *www.joshuaproject.net*। ২২ মার্চ ২০২৩।
**ধন্ধ: দ্য ফগ** (ইংরেজি: Dhund: The fog) ২০০৩ সালে প্রকাশিত বলিউড নির্মিত একটি হিন্দি ভাষার রহস্য চলচ্চিত্র। এই সিনেমার পরিচালক ছিলেন শ্যাম রামজে।

কাহিনি
------

সিমরন মালহোত্রা তার ধনী কাকা রাজেন্দ্র মালহোত্রার কাছে মানুষ। সে ও তার কাছের বন্ধু কাজল দুজনেই কাকার বাড়িতে কাছে বিলাসী জীবনে অভ্যস্ত। সিমরন সুন্দরী প্রতিযোগিতায় অংশ নিলে তানিয়া খুরানা নামক একটি উঠতি মডেল ঈর্ষান্বিত হয় ও তার দাদা অজিত খুরানা সিমরনকে বারন করে এবং ভয় দেখায় যাতে সে প্রতিযোগিতা থেকে বিরত থাকে। সিমরনের প্রেমিক সমীর ও কাজলের প্রেমিক কুনাল দুজনের উৎসাহে শেষ পর্যত সে প্রতিযোগিতাতে অংশ নিয়ে বিজয়ী হয়। অজিত খুরানা প্রতিশোধ নিতে উদ্যত হয় এবং নির্জন বাড়িতে সিমরনকে আক্রমণ করে লোহার বাঘনখ দিয়ে। কাজল ও সিমরন আত্মরক্ষায় অজিত খুরানাকে হত্যা করে কিন্তু পুলিশকে ঘটনাটা জানাতে ভয় পায়। তাদের দুই বন্ধু সমীর ও কুনাল লাশ গায়েব করার ব্যবস্থা করে কিন্তু ব্যর্থ হয় ও লাশ বাড়ির পুরোনো সুইমিং পুলে নোংরা জলের তলায় লুকিয়ে ফেলে। অজিত খুরানা নিখোঁজ হওয়ার তদন্তে নামেন পুলিশ অফিসার আশুতোষ খান্না। তিনি আবার মালহোত্রাদের পারিবারিক বন্ধুও। তার সন্দেহ পড়ে এই চারজনের ওপর। তিনি সুইমিং পুল পরিষ্কার করান ও স্থানীয় যুবক বিক্রম উদ্ধার করে পুলের তলা থেকে একটি লাইটার যাতে অজিত খুরানার নাম লেখা ছিল। কিন্তু আশ্চর্যজনকভাবে দেখা যায় লুকিয়ে রাখা লাশটাও নেই। ইতিমধ্যে বিক্রম এই চার বন্ধুকে নির্জন জায়গায় ডেকে পাঠায় ও জানায় যে সে সমস্ত ঘটনা জেনে ফেলেছে। বিক্রম ব্ল্যাকমেল করতে শুরু করে তারপর সে খুন হয়ে যায়। এই খুন করে অজিত খান্না। যাকে মেরে ফেলা হয়েছিল অথচ সে বেঁচে আছে বলে মনে হতে থাকে বারংবার। অজিত ক্রমাগত সিমরনদের ভয় দেখাতে থাকে। তার হাতে মারা যান কাকা রাজেন্দ্র মালহোত্রাও। সিমরন তীব্র মানসিক আঘাতে অসুস্থ হয়ে পড়লে কুনাল পরামর্শ দেয় সবাইকে নিয়ে কুনালের কাকার বাড়ি থেকে ঘুরে আসার। কাকা টম একজন ভাস্কর তিনি সমুদ্রের ধারে এক নির্জন জায়গায় থাকেন। টম কাকার স্টুডিওতে উন্মোচন হয় আসল রহস্যের। অজিত খান্না সত্যিই মৃত না তার বেশধারী অন্য কেউ হত্যালীলা চালাচ্ছে।

সঙ্গীত
------

সমস্ত গানের গীতিকার বিজু শাহ। গানগুলি গেয়েছিলেন উদিত নারায়ন, শান, সোনু নিগম, সুনিধি চৌহান প্রমুখ

| # | নাম | শিল্পী | সময় |
| --- | --- | --- | --- |
| ১ | "দিলবর মেরা" | উদিত নারায়ন, সুনিধি চৌহান | ৫:১৭ |
| ২ | "সমঝোনা" | অভিজিত, মধুশ্রী | ৫:৩২ |
| ৩ | "আস পাস (মহিলাকন্ঠ)" | সুনিধি চৌহান | ৭:৩৯ |
| ৪ | "কিতনা ইন্তেজার" | অলকা ইয়াগনিক | ৫:০৭ |
| ৫ | "সমঝা নেহি" | পুনম ভাটিয়া | ৫:৩১ |
| ৬ | "মেহকি মেহকি" | সোনু নিগম, অলকা ইয়াগনিক | ৬:২৩ |
| ৭ | "ম্যায় আলবেলি" | সুনিধি চৌহান | ৫:১৭ |
| ৮ | "আস পাস (পুরুষকন্ঠ)" | শান | ৭:৩৯ |
|

অভিনয়
------

* অদিতি গোভিত্রিকর - সিমরন
* অমর উপাধ্যায় - সমীর
* ইরফান খান - অজিত খুরানা
* গুলশান গ্রোভার - আশুতোষ খান্না
* প্রেম চোপড়া - রাজেন্দ্র মালহোত্রা
* টম অল্টার - টম আংকল
* দিব্যা পালট - কাজল
* অপুর্ব অগ্নিহোত্রী - কুনাল
* মুকেশ তেওয়ারী - বিক্রম

তথ্যসূত্র
---------

1. 1 2  "Dhund: The Fog (2003)"। *imdb.com*। সংগ্রহের তারিখ ৬ এপ্রিল ২০১৭।

বহিঃসংযোগ
---------

* ইন্টারনেট মুভি ডেটাবেজে *ধন্ধ*  উইকিউপাত্তে এটি সম্পাদনা করুন (ইংরেজি)
গোলকীয় স্থানাঙ্ক ব্যবস্থা সাধারণত পদার্থ বিজ্ঞানে ব্যবহৃত হয়। এটি ইউক্লিডীয় স্পেসে প্রতিটি বিন্দুর জন্য তিনটি সংখ্যা নির্ধারণ করে(যেগুলো স্থানাঙ্ক হিসেবে পরিচিত) :ব্যাসার্ধ *r*, পোলার কোণ θ (*থেটা*) এবং দিগ্বলয়ী কোণ *φ* (পাই)। *ρ* (রো) প্রায়ই *r* এর পরিবর্তে ব্যবহৃত হয়।
জ্যামিতিতে, একটি **স্থানাঙ্ক ব্যবস্থা** হচ্ছে এমন একটি ব্যবস্থা যেখানে এক বা একাধিক সংখ্যা, অথবা **স্থানাঙ্ক** ব্যবহার করে ইউক্লিডীয় স্পেসে একটি বিন্দু অথবা অন্য জ্যামিতিক উপাদানের অনন্য অবস্থান নির্ণয় করা হয়।  স্থানাঙ্ক ক্রম অত্যন্ত তাত্পর্যপূর্ণ এবং কখনও কখনও এদেরকে একটি ক্রমিক সেটের তালিকায় এদের অবস্থানের মাধ্যমে আবার কখনও একটি অক্ষরের মাধ্যমে প্রকাশ করা হয়, যেমন "*x*-স্থানাঙ্ক"। সাধারণ গণিতে স্থানাঙ্ক হিসেবে সাধারণত বাস্তব সংখ্যা ব্যবহৃত হয়, কিন্তু জটিল সংখ্যা ও হতে পারে একটি অধিকতর বিমূর্ত ব্যবস্থার উপাদান যেমন বিনিময় চক্রের ক্ষেত্রে। একটি স্থানাঙ্ক ব্যবস্থা ব্যবহার করে জ্যামিতিক সমস্যাগুলোকে গাণিতিক সমস্যায়,একইভাবে গাণিতিক সমস্যাগুলোকে জ্যামিতিক সমস্যায় রূপান্তর করা যায়,এটা বৈশ্লেষিক জ্যামিতির ভিত্তি।

সাধারণ স্থানাঙ্ক ব্যবস্থা
-------------------------

জ্যামিতিক বস্তুর স্থানাঙ্ক
--------------------------

রূপান্তর
--------

স্থানাঙ্ক রেখা\বক্র রেখা এবং তল\পৃষ্ঠতল
---------------------------------------

স্থানাঙ্ক নকশা
--------------

পারিপার্শ্বিক স্থানাঙ্ক
-----------------------

তথ্যসূত্র
---------

তথ্যসূত্র
---------

1. ↑  Woods p. 1
2. ↑  এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Coordinate System"।
3. ↑  এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Coordinates"।
ঝোং-ব্লো-ব্জাং-ব্র্ত্সোন-'গ্রুস-থুব-ব্স্তান-র্গ্যাল-ম্ত্শান
**ঝোং-ব্লো-ব্জাং-ব্র্ত্সোন-'গ্রুস-থুব-ব্স্তান-র্গ্যাল-ম্ত্শান** (ওয়াইলি: *zong blo bzang brtson 'grus thub bstan rgyal mtshan*) (১৯০৫-১৯৮৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বৌদ্ধ পণ্ডিত ছিলেন যিনি ১৯৩৭ খ্রিষ্টাব্দ থেকে ১৯৪৭ খ্রিষ্টাব্দ পর্যন্ত দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে দায়িত্ব পালন করেন।

প্রথম জীবন
----------

ঝোং-ব্লো-ব্জাং-ব্র্ত্সোন-'গ্রুস-থুব-ব্স্তান-র্গ্যাল-ম্ত্শান ১৯০৫ খ্রিষ্টাব্দে তিব্বতের খাম্স অঞ্চলের মাং-সাং (ওয়াইলি: *mang sang*) নামক স্থানে একটি র্ন্যিং-মা বৌদ্ধধর্মসম্প্রদায়ভুক্ত পরিবারে জন্মগ্রহণ করেন। তার পিতার নাম ছিল ব্যাম্স-পা (ওয়াইলি: *byams pa*) এবং মাতার নাম ছিল ব্সোদ-নাম্স-দ্ব্যাংস-'দ্জোম্স (ওয়াইলি: *bsod nams dbyangs 'dzoms*)। শৈশবে তাকে ঝোং-স্প্রুল-ব্র্তান-পা-'ছোস-ফেল (ওয়াইলি: *zong sprul brtan pa chos 'phel*) নামক দ্গে-লুগ্স ধর্মসম্প্রদায়ের এক ভিক্ষুর পুনর্জন্ম রূপে চিহ্নিত করা হয়। ১৯১৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে (ওয়াইলি: *shar rtse*) মহাবিদ্যালয়ে শিক্ষালাভের উদ্দেশ্যে ভর্তি হন। ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো (ওয়াইলি: *blo bzang ye shes bstan 'dzin rgya mtsho*) নামক তৃতীয় খ্রি-ব্যাং রিন-পো-ছে (ওয়াইলি: *khri byang rin po che*) উপাধিধারী লামা তার প্রধান শিক্ষক ছিলেন। পরবর্তীকালে তিনি ত্রয়োদশ দলাই লামার নিকট ভিক্ষুর শপথ গ্রহণ করে গ্যুতো তন্ত্র মহাবিদ্যালয়ে তন্ত্রশিক্ষার উদ্দেশ্যে ভর্তি হন। ১৯৩৭ খ্রিষ্টাব্দে থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান (ওয়াইলি: *thub bstan 'jam dpal ye shes rgyal mtshan*) নামক পঞ্চম র্বা-স্গ্রেং রিন-পো-ছে (ওয়াইলি: *rwa-sgreng rin-po-che*) উপাধিধারী লামা তাকে দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধানের দায়িত্ব প্রদান করেন এবং এই পদে তিনি দশ বছর ধরে থাকেন।

পরবর্তী জীবন
------------

১৯৫৯ খ্রিষ্টাব্দে চীন তিব্বত অধিগ্রহণ করলে তিনি চতুর্দশ দলাই লামার সঙ্গে ভারত পালিয়ে যান এবং অসমের বক্সা নামক স্থানে ধর্মশিক্ষা প্রদানে রত থাকেন। ১৯৬৫ খ্রিষ্টাব্দে তিনি চতুর্দশ দলাই লামার অনুরোধে মুসৌরি শহরে তিব্বতী বিদ্যালয় শিক্ষক প্রশিক্ষণ কার্যক্রমে অধিকর্তার দায়িত্ব দেন। ১৯৬৭ খ্রিষ্টাব্দে চতুর্দশ দলাই লামা তাকে বারাণসী শহরে নবনির্মিত কেন্দ্রীয় তিব্বতী অধ্যয়ন বিশ্ববিদ্যালয়ের প্রথম অধ্যক্ষের দায়িত্ব প্রদান করেন। এছাড়া তিনি তিন বার ইউরোপ ও উত্তর আমেরিকা যাত্রা করে ধর্মশিক্ষা প্রদান করেন।

তথ্যসূত্র
---------

1. ↑  Repo, Joona (আগস্ট ২০১১)। "Zong Lobzang Tsondru Tubten Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১১-০৩।

আরো পড়ুন
---------

* জাসেপ তুলকু। 1981. কিয়াজে গান রিনপোচে: একটি জীবনী। মার্টিন উইলসন, ট্রান্স লন্ডন: প্রজ্ঞা প্রকাশনা।
* কিয়াবে জং রিনপোচে। 2006. গাডেন ট্র্যাডিশনে ছাড: কিবাজে জং রিনপোচের মৌখিক নির্দেশনা। ডেভিড মোলক, এড। ইথাকা, নিউ ইয়র্ক: স্নো লায়ন পাবলিকেশনস।
* কিয়াজে গান রিনপোচে। 1979. ড্রেলোমা, ড্রেপং লজলিং ম্যাগাজিনে "জন্ম, মৃত্যু এবং বার্ডো"। লোবজ্যাং নরবু তসনওয়া, মাইকেল রিচার্ডস এবং অন্যান্য।
**দমাই** ( নেপালি: दमाइँ ) হল খস জনগোষ্ঠীর অন্তর্ভুক্ত একটি পেশাগত জাতি। তারা ৪৫টি উপগোষ্ঠী নিয়ে গঠিত। এই জনজাতির লোকেরা যে উপগোষ্ঠীর অন্তর্ভুক্ত তার উপর ভিত্তি করে তারা তাদের পদবী নির্ধারিত করে। এই বর্ণের লোকেরা ঐতিহ্যগতভাবে দর্জি এবং সঙ্গীতশিল্পী হয়। তারা নওমতি বাজা ব্যবহারে পারদর্শী হয়। নওমতি বাজা হল নয়টি ঐতিহ্যবাহী বাদ্যযন্ত্রের একটি সমাহার। দমাই কথাটি এসেছে বাদ্যযন্ত্র দামাহা থেকে। ১৮৫৪ সালে নেপালী মুলুকি আইন (আইনি কোড) দামাইকে নিম্নবর্গের শ্রেণীতে অন্তর্ভুক্ত করেছিল। ঐতিহ্যগত মর্যাদার কারণে শুধুমাত্র কামি, দামাই এবং সারকিকে কয়েকটি প্রসঙ্গে খাস উপজাতির তকমা দেওয়া হয়। 

পুরাকালে নেপালে বর্ণ-ভিত্তিক বৈষম্যে চরম আকার ধারন করেছিল। সেইকারণে, নেপাল সরকার আইনত বর্ণ-প্রথা বিলুপ্ত করে এবং *অস্পৃশ্যতা* (একটি নির্দিষ্ট বর্ণের বঞ্চনা) সহ যে কোনও বর্ণ-ভিত্তিক বৈষম্যকে অপরাধ হিসাবে চিহ্নিত করে। ১৯৬৩ খ্রিস্টাব্দে এই আইন পাশ হয়। নেপাল পূর্বে হিন্দু রাজতন্ত্র দ্বারা শাসিত একটি হিন্দু রাষ্ট্র ছিল। স্বাধীনতা ও সাম্যের দিকে নেপালের এই পদক্ষেপের পর নেপাল বর্তমানে একটি ধর্মনিরপেক্ষ রাষ্ট্রে পরিণত হয়েছে,  ২৮ মে ২০০৮ সালে হিন্দুরাষ্ট্রের তকমা সম্পুর্ন‌ভাবে মুছে দিয়ে এটি একটি প্রজাতান্ত্রিক দেশ হিসাবে ঘোষিত হয়। এর সাথে জাত-ভিত্তিক বৈষম্য এবং অস্পৃশ্যতার অবলুপ্তি হয়। 

নেপালের ২০১১ সালের আদমশুমারি অনুসারে নেপালের জনসংখ্যার ১.৮% (বা ৪৭২,৮৬২ জন) দামাই জনগোষ্ঠীর অন্তর্ভুক্ত।  নেপাল সরকার কর্তৃক কামি, বাদি, সারকি এবং গাইন সহ ৯টি বিবিধ সামাজিক গোষ্ঠীর সাথে সাথে দামাইকে *পার্বত্য দলিত* জনগোষ্ঠী বিভাগের অধীনে শ্রেণীবদ্ধ করা হয়েছে।

তথ্যসূত্র
---------

1. 1 2  *The Splendour of Sikkim- Culture and Traditions of the Ethnic Communities of Sikkim* (English ভাষায়)। Cultural Affairs and Heritage Department, Government of India। ২০১৭। পৃষ্ঠা 81। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Gurung, Harka (2005) Social Exclusion and Maoist Insurgency. Paper presented at National Dialogue Conference at ILO Convention 169 on Indigenous and Tribal peoples, Kathmandu, 19–20 January 2005.
3. ↑  Welle (www.dw.com), Deutsche। "Nepal: Deadly caste-based attacks spur outcry over social discrimination | DW | 16.06.2020"। *DW.COM* (ইংরেজি ভাষায়)। সংগ্রহের তারিখ ২০২১-০২-২৮।
4. ↑  "Nepal king stripped of most powers"। CNN। ১৮ মে ২০০৬। সংগ্রহের তারিখ ১৮ এপ্রিল ২০২০।
5. ↑  "Nepal votes to abolish monarchy"। *BBC News*। ২৮ মে ২০০৮। ৭ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০২০।
6. ↑  Crossette, Barbara (৩ জুন ২০০১)। "Birenda, 55, Ruler of Nepal's Hindu Kingdom"। *The New York Times*। সংগ্রহের তারিখ ১৮ এপ্রিল ২০২০।
7. 1 2  "Nepal Census 2011" (পিডিএফ)।
**ঝুরিভাজা** বা **মুরুক্কু** কুড়কুড়ে মুড়মুড়ে দক্ষিণ এশীয় খাবার। খাবারটির প্রচলন ঘটে ভারতের তামিলনাড়ু রাজ্য থেকে। বাংলাদেশে এটি ঝুরিভাজা নামে পরিচিত। মুরুক্কু নামটি এসেছে তামিল শব্দ முறுக்கு থেকে যার অর্থ প্যাঁচানো। খাবারটি বাংলাদেশ, ভারতা, শ্রীলঙ্কা, মালয়েশিয়ায় বেশ জনপ্রিয়।

চালের আটা এবং ডালের আটা দিয়ে এটা তৈরী করা হয়। অনেক স্থানে এটাকে চাকলি বলা হয়। চাকলি এরকমই দেখতে আরেকটি খাবার যা ছোলার আটা দিয়ে তৈরী করা হয়।

উপাদান এবং প্রস্তুতি
--------------------

ঝুরিভাজার প্রধান উপাদান চালের আটা এবং মাষকলাইয়ের আটা। পরিমাণ মত আটাকে পানি, লবণ , মৌরি, সরিষা বীজ বা তিল বীজের সাথে মিশ্রিত করা হয়। মিশ্রণটিকে হাত অথবা কোন উপকরণের সাহায্যে সর্পিকালারে প্যাঁচানো হয়। এরপর এগুলোকে তেলে কড়া ভাজা হয়।

প্রকারভেদ
---------

ঝুরিভাজার অনেক প্রকারভেদ আছে। তামিল নাড়ুতে হাতে তৈরি ঝুরিভাজাকে বলা হয় **কাই মুরুক্কু** যার অর্থ হাত মুরুক্কু। ফিতা আকৃতির ঝুরিভাজাকে বলা হয় পাকোড়া মুরুক্কু। তামিল নাড়ুর মানাপ্পারাই শহরের ঝুরিভাজা বিখ্যাত, মানাপ্পারাই মুরুক্কু নামেই সমধিক পরিচিত। ২০১০ সালে তামিল নাড়ু সরকার মানাপ্পারাই মুরুক্কুর জন্য জিওগ্রাফিক্যাল ইন্ডিকেশনের আবেদন করে।

চিত্রমালা
---------

* কাই মুরুক্কু কাই মুরুক্কু
* হাতে তৈরী বড় আকারের কাই মুরুক্কু হাতে তৈরী বড় আকারের কাই মুরুক্কু
* মুরুক্কু মুরুক্কু

তথ্যসূত্র
---------

1. ↑  Devasahayam, Theresa। "When We Eat What We Eat: Classifying Crispy Foods in Malaysian Tamil Cuisine"। *Anthropology of food*। OpenEdition। সংগ্রহের তারিখ ২২ আগস্ট ২০১২।
2. ↑  "Heavy demand for crispy treat"। *The Hindu*। Chennai, India। ৩০ অক্টোবর ২০১০।
3. ↑  Gerald, Olympia Shilpa (১৮ আগস্ট ২০১২)। "In search of Manapparai Murukku"। *The Hindu*। Chennai, India: The Hindu। সংগ্রহের তারিখ ২২ আগস্ট ২০১২। [*স্থায়ীভাবে অকার্যকর সংযোগ*]
4. ↑  S. Annamalai (৪ নভেম্বর ২০১৩)। "Business dynamics, supply issues have hardened the 'Manapparai murukku'"। *The Hindu*। Chennai, India। সংগ্রহের তারিখ ২৭ জানুয়ারি ২০১৪।
5. ↑  "Geographical indication tag for 'Mannapparai Murukku' sought"। *The Hindu*। Chennai, India। ২৫ অক্টোবর ২০১০। ২৯ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৭।

বহিঃসংযোগ
---------


উইকিমিডিয়া কমন্সে **ঝুরিভাজা** সংক্রান্ত মিডিয়া রয়েছে।

* , Preparation of Kai murukku (Hand spun murukku)
* , Preparation of Rice murukku
১২৪৯ সালে **দমইয়াতের** **অবরোধ** ঘটে এবং এটি সপ্তম ক্রুসেডের অংশ ছিল।

ফ্রান্সের লুই নবম ১২৪৯ সালে দমইয়াতে অবতরণ করেন। লুই ভেবেছিলেন, মিশর একটি ঘাঁটি সরবরাহ করবেন। যেখান থেকে জেরুজালেম আক্রমণ করবে এবং এর সম্পদ এবং শস্য সরবরাহ ক্রুসেডারদের খাওয়ানো এবং সজ্জিত রাখতে কাজ করবে।

৬ জুন দমইয়াত মিশরীয়দের কাছ থেকে সামান্য প্রতিরোধের মাধ্যমেই দখল হয়েছিল, যারা নীলনদের আরও উপরে ফিরে গিয়েছিল। লুই ২৪টি মিশরীয় ট্রুবুচেট থেকে কাঠ দিয়ে পুরো ক্রুসেড ক্যাম্পের জন্য একটি মজুত তৈরি করতে সক্ষম হয়েছিলেন। তবে নীলনদের বন্যাকে বিবেচনায় নেওয়া হয়নি এবং এটি শীঘ্রই লুই এবং তার সেনাবাহিনীকে ছয় মাসের জন্য দমইয়াতে আটকে রাখে, যেখানে নাইটরা ফিরে বসে যুদ্ধলব্ধ সম্পদ উপভোগ করেছিল। লুই পঞ্চম ক্রুসেডের সময় করা চুক্তিকে উপেক্ষা করেছিলেন যে, দমইয়াতকে জেরুজালেম রাজ্যে দেওয়া উচিত, যা এখন আক্কায় একটি রম্প রাজ্য। কিন্তু তিনি সেখানে একটি আর্চবিশপ্রিক স্থাপন করেছিলেন (জেরুজালেমের ল্যাটিন প্যাট্রিয়ার্কের কর্তৃত্বে) এবং শহরটি ব্যবহার করেছিলেন। সিরিয়ার মুসলমানদের বিরুদ্ধে সরাসরি সামরিক অভিযান চালানোর একটি ঘাঁটি হিসেবে।

উদ্ধৃতি
-------

1. ↑  A. Konstam, *Historical Atlas of The Crusades*, 178
2. 1 2  J. Riley-Smith, *The Crusades: A History*, 193

তথ্যসূত্র
---------

* Konstam, Angus (২০০৩)। *Historical Atlas of The Crusades*। Thalamus Publishing। আইএসবিএন 1-904668-00-3।
* Jonathan, Riley-Smith (২০০৫)। *The Crusades: A History*। Yale University Press। আইএসবিএন 0-300-10128-7।

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ইসরায়েল
* মার্কিন যুক্তরাষ্ট্র

 |
**অলুওয়াফিকায়োমি অলুওয়াডামিলোলা "ফিকায়ো" টমোরি** (ইংরেজি: Fikayo Tomori; জন্ম: ১৯ ডিসেম্বর ১৯৯৭; **ফিকায়ো টমোরি** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এসি মিলান এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।

২০০৫–০৬ মৌসুমে, ইংরেজ ফুটবল ক্লাব চেলসির যুব পর্যায়ের হয়ে খেলার মাধ্যমে টমোরি ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৫–১৬ মৌসুমে, চেলসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। চেলসির হয়ে মাত্র একটি ম্যাচ খেলার পরই পরবর্তী মৌসুমে তিনি ধারে ব্রাইটন অ্যান্ড হোভ আলবিয়নে যোগদান করেন। ব্রাইটন অ্যান্ড হোভ আলবিয়নে তিনি ১ মৌসুম অতিবাহিত করেছেন; যেখানে তিনি ৯টি ম্যাচ খেলেছেন। পরবর্তীতে তিনি হাল সিটি এবং ডার্বি কাউন্টির মতো ক্লাবের হয়ে ধারে খেলেছেন। ডার্বি কাউন্টির হয়ে ধারে এক মৌসুম খেলার পর ২০১৯–২০ মৌসুমে তিনি পুনরায় চেলসিতে যোগদান করেছেন। পরবর্তীকালে তিনি ১ মৌসুমের জন্য ধারে ইতালীয় ক্লাব এসি মিলানের হয়ে খেলেছেন। ২০২১–২২ মৌসুমে, তিনি প্রায় ২৮.৫ মিলিয়ন ইউরোর বিনিময়ে চেলসি হতে এসি মিলানে যোগদান করেছেন।

দলগতভাবে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৭ ফিফা অনূর্ধ্ব-২০ বিশ্বকাপ।

তথ্যসূত্র
---------

1. ↑  "FIFA U-20 World Cup Korea Republic 2017: List of Players" (পিডিএফ)। FIFA। ২৫ মে ২০১৭। ২৫ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ অক্টোবর ২০১৭।
2. 1 2  "Fikayo Tomori"। 11v11। সংগ্রহের তারিখ ৮ অক্টোবর ২০১৭।
3. ↑  "Chelsea's Tomori joins AC Milan on loan"। *BBC Sport*। ২২ জানুয়ারি ২০২১। সংগ্রহের তারিখ ৪ জুন ২০২১।
4. ↑  "Official Statement: Fikayo Tomori"। *AC Milan*। সংগ্রহের তারিখ ২০২১-০৬-১৯।

বহিঃসংযোগ
---------

* সকারওয়েতে ফিকায়ো টমোরি (ইংরেজি) উইকিউপাত্তে এটি সম্পাদনা করুন
* সকারবেসে ফিকায়ো টমোরি (ইংরেজি) উইকিউপাত্তে এটি সম্পাদনা করুন
**হিংলো** হল অজয় নদের একটি উপনদী যা ঝাড়খণ্ড থেকে উৎপন্ন হয়ে ভারতের পশ্চিমবঙ্গ রাজ্যের বীরভূম জেলায় অজয়ের সাথে মিলিত হয়েছে।

অববাহিকা
--------

হিংলো নদী
ঝাড়খণ্ড রাজ্যের সাঁওতাল পরগনার জামতাড়ার নিকটবর্তী পর্বতশ্রেণী হতে উৎপন্ন হয়ে হিংলো নদী প্রায় অজয় নদের সমান্তরালে বয়ে এসে বীরভূম জেলার ভানগড়ের কিছু পরেই পলাশডাঙা গ্রামের নিকট অজয় নদে পতিত হয়। এই নদী অববাহিকার মোট আয়তন ২০০৯ হেকটর (৪৯৬০ একর) সাধারণত বর্ষাকাল ছাড়া এতে জলের স্রোত থাকে না। এই নদীর তীরে হজরতপুর, ময়নাডল, জোফলাই ইত্যাদি প্রাচীন ও প্রসিদ্ধ গ্রামগুলি অবস্থিত।

সেচ ও বন্যা
-----------

অজয় নদ ও কোপাই নদীর মধ্যবর্তী অঞ্চলে হিংলোর ওপর বাঁধ নির্মিত হয়েছে। সেচকাজের জন্যে এই বাঁধ তৈরী হলেও পরিবেশবিদেরা দাবী করেন এই বাঁধ এতদাঞ্চলে বন্যা সৃষ্টির অন্যতম কারণ। হিংলো বাঁধের সহনক্ষমতা ১৭১০২০০০ কিউবিক মিটার। অপরিকল্পিত জল নিয়ন্ত্রণ, ত্রুটিপূর্ণ সেচ পরিকল্পনার কারণে তীব্র বৃষ্টিতে বাঁধের জল নিষ্কাশন করতে হয়। ফলত নদী অববাহিকার পার্শ্ববর্তী অঞ্চল বন্যার সম্মুখীন হয়। ১৯৭৮ সালে পশ্চিমবঙ্গের বৃহৎ বন্যাতে বীরভূম জেলার অনেকাংশ প্লাবিত হয়েছিল হিংলো নদী বাঁধ ভেঙে যাওয়ার দরুন।

তথ্যসূত্র
---------

1. ↑  "Department of Agriculture, Soil Conservation Section"। Birbhum District। সংগ্রহের তারিখ ২০০৯-০৩-২৫।
2. 1 2  "বীরভূমের নদনদী"। *birbhum.org*। ২৫ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৯ মে ২০১৭।
3. ↑  Onkar Singh, পৃষ্টা ১৮৯। "Frontiers in Environmental Geography"। *books.google.co.in*। Concept Publishing Company। সংগ্রহের তারিখ ২৯ মে ২০১৭।
4. ↑  জয়া মিত্র। "সারা দেশে একটি নদীও অক্ষত নেই"। আনন্দবাজার পত্রিকা। সংগ্রহের তারিখ ২৯ মে ২০১৭।
**শেফালী চৌধুরী**  (জন্ম জুন ২০, ১৯৮৮) ওয়েলসের অধিবাসী একজন অভিনেত্রী, যিনি *হ্যারি পটার* ধারাবাহিক চলচ্চিত্রে *প্রভাতী পাতিল* চরিত্রে অভিনয়ের জন্য বিশেষভাবে পরিচিত, *হ্যারি পটার অ্যান্ড দ্য প্রিজনার অব আজকাবান* (২০০৪) ব্যতীত কারণ *সিতারা শাহ* সেই চরিত্রে অভিনয় করেন।

শিক্ষা
------

পাঁচ ভাই-বোনের মধ্যে সবচেয়ে ছোট, শেফালী বার্মিংহাম, ইংল্যান্ডে এক সিলেটি ব্রিটিশ-বাংলাদেশী পরিবারে জন্মগ্রহণ করেন। তার মা-বাবা যুক্তরাজ্যে ১৯৮০ সালে স্থানান্তর হন। অভিনয়ের পূর্বে তিনি বার্মিংহাম শহরের ওয়েভারলী বিদ্যালয়ে ভর্তি হন।

কর্মজীবন
--------

শেফালী *হ্যারি পটার* ধারাবাহিক চলচ্চিত্রে *প্রভাতী পাতিল* চরিত্রে অভিনয়ের জন্য বিশেষভাবে পরিচিত। তিনি এই চরিত্রে অভিনয় শুরু করেন ২০০৫ সালের *হ্যারি পটার অ্যান্ড দ্য গব্লেট অব ফায়ার* সিনেমার মাধ্যমে। যখন তিনি ওয়েভারলী বিদ্যালয়ে শেষ বর্ষে তখন প্রভাতী চরিত্রে অভিনয় শুরু করেন। তিনি এবং আফসান আজাদ, যিনি প্রভাতী পাতিলের জমজ বোন পদ্মা পাতিলের চরিত্রে অভিনয় করেন। আযাদের মতে, তারা দুইজন খুব ভাল বন্ধু।

যদিও তার অভিনীত প্রথম চলচ্চিত্র হল *কান্নাথিল মুথামিত্তাল* (Kannathil Muthamittal), তিনি পরিচিত লাভ করেন *হ্যারি পটার অ্যান্ড গব্লেট অব ফায়ার* সিনেমায় অভিনয়ের মাধ্যমে। এই সিনেমায় তিনি হগওয়ার্টসে অনুষ্ঠিত ইয়ুল বল খেলায় হ্যারি পটারের সাথে অংশগ্রহণ করেন। ড্যানিয়েল রেডক্লিফ তার সম্পর্কে বলেন, "I had a dance scene with Shefali. She was completely amazing।" তিনি অভিনেত্রী বুনি রাইটেরও বন্ধু, যিনি *হ্যারি পটার* চলচ্চিত্রে জিনি উইজলি চরিত্রে অভিনয় করেন।

চলচ্চিত্র
---------

| বছর | চলচ্চিত্রের নাম | চরিত্র |
| --- | --- | --- |
| ২০০২ | *কান্নাথিল মুথামিত্তাল* (Kannathil Muthamittal) | উদ্বাস্তু |
| ২০০৫ |  *হ্যারি পটার অ্যান্ড দ্য গব্লেট অব ফায়ার* | পার্বতী পাতিল |
| ২০০৭ | *হ্যারি পটার এন্ড অর্ডার অব দ্য ফিনিক্স* | পার্বতী পাতিল |
| ২০০৯ | *হ্যারি পটার অ্যান্ড দ্য হাফ-ব্লাড প্রিন্স* | পার্বতী পাতিল |
|

আরো দেখুন
---------

* হ্যারি পটার প্রবেশদ্বার

* আফসান আজাদ

তথ্যসূত্র
---------

1. ↑  "NR chats to GOF's Patil twins"। *Newsround*। BBC। ১৭ নভেম্বর ২০০৫। সংগ্রহের তারিখ ১১ ফেব্রুয়ারি ২০০৭।

বহিঃসংযোগ
---------

* ইন্টারনেট মুভি ডেটাবেজে শেফালী চৌধুরী (ইংরেজি)
একজন মানুষ শেভিং ক্রিম ব্যবহার করছে
**শেভিং ক্রিম** বা **শেভ ক্রিম** হল ক্রিম প্রসাধনীর একটি বিভাগ যা শেভিং প্রস্তুতির জন্য ব্যবহৃত হয়। শেভিং ক্রিমের উদ্দেশ্য হল তৈলাক্তকরণ প্রদান করে দাড়ি নরম করা।

বিভিন্ন ধরনের শেভিং ক্রিমের মধ্যে রয়েছে এরোসল শেভিং ক্রিম (এটি শেভিং ফোম নামেও পরিচিত), ল্যাদারলেস শেভিং ক্রিম (এটিকে ব্রাশলেস শেভিং ক্রিম এবং নন-অ্যারোসল শেভিং ক্রিমও বলা হয়), এবং লেদার শেভিং ক্রিম বা লেদারিং শেভিং ক্রিম অন্তর্ভুক্ত।   *শেভিং ক্রিম* শব্দটি শেভিং সাবান বা শেভিং ক্রিম থেকে শেভিং ব্রাশের সাহায্যে উত্পাদিত ল্যাদারকেও উল্লেখ করতে পারে।

শেভিং ক্রিমে সাধারণত তেল, সাবান বা সার্ফ্যাক্টেন্ট এবং জলের ইমালসন থাকে।  সাবান ছাড়াও, লেদার শেভিং ক্রিমগুলির মধ্যে রয়েছে একটি হিউমেক্ট্যান্ট যাতে নরম সামঞ্জস্য থাকে এবং ফেনাকে আর্দ্র রাখে। অন্যদিকে, ব্রাশবিহীন শেভিং ক্রিমগুলিতে সাবান থাকে না এবং তাই ফেনা তৈরি করে না। এগুলি হল জলের মধ্যে তেলের মিশ্রণ যাতে হিউমেক্ট্যান্ট, ভেজানো এজেন্ট এবং অন্যান্য উপাদান যোগ করা হয়। অ্যারোসোল শেভিং ক্রিমগুলি মূলত তরল আকারে লেদার শেভিং ক্রিম যা প্রোপেল্যান্ট, উদ্ভিজ্জ মোম এবং বিভিন্ন তেল যুক্ত থাকে।

ইতিহাস
------

তথ্যসূত্র
---------

1. 1 2  Schoen 1978।
2. ↑  Roberson 1985।
3. ↑  Thomas Clausen et al. "Hair Preparations," Ullmann’s Encyclopedia of Industrial Chemistry. Wiley-VCH, Weinheim (2006). ডিওআই:10.1002/14356007.a12\_571.pub2

### গ্রন্থপঞ্জি

* Roberson, George (১৯৮৫)। *Men's Hair*। Rawson Associates। আইএসবিএন 0892562757।
* *The AMA Book of Skin and Hair Care*। J.B. Lippincott Company। ১৯৭৮। আইএসবিএন 0380018713।
**শেনয়নগর** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি চেন্নাইয়ের বৃহত্তর আন্নানগর অঞ্চলের অংশ। লোকালয়ের উত্তর দিকে রয়েছে আন্নানগর পূর্ব, উত্তর-পূর্ব দিকে কীলবক্কম, দক্ষিণ-পূর্ব দিকে শেঠপট্টু, দক্ষিণ দিকে আমাইন্দকরাই, দক্ষিণ পশ্চিম দিকে অরুমবক্কম ও‌ উত্তর-পশ্চিম দিকে আন্নানগর অবস্থিত। এখানে রয়েছে তিরু ভি কল্যাণসুন্দরম উদ্যান। তামিলনাড়ু রাজ্য সরকার শিশুদের উৎসাহিত এবং প্রশিক্ষিত করতে ২০০৬ খ্রিস্টাব্দে এখানে একটি স্কেটিং পার্ক নির্মাণ করে। চেন্নাই মেট্রোর সবুজ লাইনের তালিকাভুক্ত শেনয়নগর মেট্রো স্টেশনটি এই লোকালয়ে পরিষেবা প্রদান করে।

নামকরণ
------

শেনয় একটি গোষ্ঠীর নাম এবং একটি পদবী। ব্রিটিশ শাসনকালে এবং ব্রিটিশ শাসন পরবর্তীকালে মাদ্রাজ শহরে প্রশাসনিক এবং শাসনতন্ত্রের ব্যবস্থা নিয়ন্ত্রণে শেনয় মহাশয় মাদ্রাজ সরকারকে যথেষ্ট পরিমাণ সাহায্য এবং পরিকল্পনা দান করে। তার স্মৃতিতে মাদ্রাজ শহরের চল্লিশটি পুলিশ আধিকারিকের অধীন অঞ্চলের একটি অংশের নামকরণ করা হয় শেনয়নগর।

তথ্যসূত্র
---------

1. ↑  "Revamped Thiru Vi Ka Park to have a delayed opening"। *The Hindu*। Chennai: Kasturi & Sons। ১ জানুয়ারি ২০১৮। সংগ্রহের তারিখ ৭ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  google maps
3. ↑
এটি গ্রেগরীয় বর্ষপঞ্জী অনুযায়ী ৬১০-এর দশক। এটি শুরু হয়েছে ১লা জানুয়ারি, ৬১০ থেকে এবং শেষ হয়েছে ৩১ ডিসেম্বর, ৬১৯ তারিখে।

ঘটনা
----

### ৬১০

এই অনুচ্ছেদটি ৬১০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬১১

এই অনুচ্ছেদটি ৬১১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬১২

এই অনুচ্ছেদটি ৬১২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬১৩

এই অনুচ্ছেদটি ৬১৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬১৪

এই অনুচ্ছেদটি ৬১৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬১৫

এই অনুচ্ছেদটি ৬১৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬১৬

এই অনুচ্ছেদটি ৬১৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬১৭

এই অনুচ্ছেদটি ৬১৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬১৮

এই অনুচ্ছেদটি ৬১৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬১৯

এই অনুচ্ছেদটি ৬১৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর